Дадатак 10

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ГЕАГРАФІЯ»**

**1. Вучэбныя праграмы**

У 2024/2025 навучальным годзе выкарыстоўваюцца вучэбныя праграмы па вучэбным прадмеце «Геаграфія», зацверджаныя пастановай Міністэрства адукацыі Рэспублікі Беларусь ад 18.07.2023 №196.

Усе вучэбныя праграмы размешчаны на нацыянальным адукацыйным партале: *<https://adu.by>/* *[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.

**2. Вучэбныя выданні**

Электронныя версіі вучэбных дапаможнікаў размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/)*.*

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

**Звяртаем увагу**, што пры арганізацыі адукацыйнага працэсу пры вывучэнні геаграфіі Беларусі неабходна ўлічваць рэкамендацыі «Аб актуальных пытаннях выкладання вучэбных прадметаў сацыяльна-гуманітарнага напрамку ва ўстановах агульнай сярэдняй адукацыі», размешчаныя на нацыянальным адукацыйным партале: *<https://adu.by>/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html).

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Геаграфія» ў 2024/2025 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Геаграфія» можа вывучацца на павышаным узроўні ў VIII і IX класах у аб'ёме не больш за 2 дадатковыя вучэбныя гадзіны на тыдзень.

Рэкамендацыі па арганізацыі вывучэння вучэбнага прадмета «Геаграфія» на павышаным узроўні ў VIII і IX класах размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

Пры вывучэнні вучэбнага прадмета «Геаграфія» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе: [*http://profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 24.04.2024 № 47 зацверджаны тыпавы вучэбны план ліцэя.

У адпаведнасці з тыпавым вучэбным планам ліцэя магчымы два варыянты вывучэння вучэбнага прадмета «Геаграфія» на базавым узроўні:

у X **і** XI класах (на вывучэнне вучэбнага прадмета адводзіцца 1 вучэбная гадзіна на тыдзень у кожным класе);

у X **або** XI класе (на вывучэнне вучэбнага прадмета адводзіцца 2 вучэбныя гадзіны на тыдзень у адпаведным класе).

Размеркаванне вучэбных гадзін па тэмах для вывучэння вучэбнага прадмета «Геаграфія» на базавым узроўні ў X **або** XI класе (2 вучэбныя гадзіны на тыдзень) выглядае наступным чынам:

|  |  |  |  |
| --- | --- | --- | --- |
| **Клас** | **Тэмы вучэбнай праграмы** | **Колькасць гадзін на вывучэнне тэмы** **ў X класе** | **Колькасць гадзін на вывучэнне тэмы** **ў XI класе** |
| X (XI) | Уводзіны  | 1 | 1 |
| Дынаміка палітычнай карты свету | 2 | 2 |
| Палітычная геаграфія і геапалітыка | 2 | 2 |
| Геаграфія дэмаграфічных працэсаў | 4 | 4 |
| Геаграфія міжнароднай міграцыі | 3 | 3 |
| Геаграфія рассялення свету | 3 | 3 |
| Структура і фактары развіцця сусветнай гаспадаркі | 4 | 4 |
| Геаграфія сельскай гаспадаркі свету | 2 | 2 |
| Геаграфія прамысловасці свету | 7 | 7 |
| Геаграфія сектора паслуг свету | 5 | 5 |
| Абагульняльнае паўтарэнне | 2 | 2 |
| Уводзіны | 1 | 1 |
| Геаэкалагічныя праблемы літасферы | 4 | 3 |
| Геаэкалагічныя праблемы атмасферы | 4 | 3 |
| Геаэкалагічныя праблемы гідрасферы | 4 | 3 |
| Геаэкалагічныя праблемы біясферы | 4 | 3 |
| Дэмаграфічныя праблемы | 2 | 2 |
| Харчовая праблема | 2 | 2 |
| Праблема вычарпання мінеральна-сыравінных рэсурсаў свету | 2 | 2 |
| Энергетычная праблема | 2 | 2 |
| Геапалітычныя праблемы | 3 | 4 |
| Рацыянальнае прыродакарыстанне і ўстойлівае развіццё чалавецтва | 3 | 4 |
| Заключэнне | 1 | 1 |
| Абагульняльнае паўтарэнне | 2 | 2 |
| **Усяго:** | 69+1 рэзервовая гадзіна | 67+1 рэзервовая гадзіна |

Для вывучэння вучэбнага прадмета «Геаграфія» на павышаным узроўні, згодна з тыпавым вучэбным планам ліцэя, устаноўлены дыяпазон 3-4 вучэбныя гадзіны на тыдзень. Магчымы два варыянты вывучэння вучэбнага прадмета «Геаграфія» на павышаным узроўні:

у X **і** XI класах (на вывучэнне вучэбнага прадмета адводзіцца 3 вучэбныя гадзіны на тыдзень у кожным класе, усяго 204 гадзіны);

у X **і** XI класах (на вывучэнне вучэбнага прадмета адводзіцца 4 вучэбныя гадзіны на тыдзень у кожным класе, усяго 276 гадзін).

Размеркаванне вучэбных гадзін па тэмах для вывучэння вучэбнага прадмета «Геаграфія» на павышаным узроўні ў X **і** XI класах (4 вучэбныя гадзіны на тыдзень) выглядае наступным чынам:

|  |  |  |
| --- | --- | --- |
| **Клас** | **Тэмы вучэбнай праграмы** | **Колькасць гадзін на вывучэнне тэмы** |
| X | Уводзіны  | 1 |
| Дынаміка палітычнай карты свету | 4 |
| Палітычная геаграфія і геапалітыка | 7 |
| Геаграфія дэмаграфічных працэсаў | 14 |
| Геаграфія міжнароднай міграцыі | 9 |
| Геаграфія рассялення свету | 15 |
| Структура і фактары развіцця сусветнай гаспадаркі | 19 |
| Геаграфія сельскай гаспадаркі свету | 12 |
| Геаграфія лясной гаспадаркі свету | 4 |
| Геаграфія рыбалоўства і аквакультуры | 3 |
| Геаграфія прамысловасці свету | 28 |
| Геаграфія сектара паслуг свету | 17 |
| Заключэнне | 1 |
| Абагульняльнае паўтарэнне | 4 |
| **Усяго:** | 138+2 рэзервовыя гадзіны |
| XI | Уводзіны | 1 |
| Геаэкалагічныя праблемы літасферы | 10 |
| Геаэкалагічныя праблемы атмасферы | 15 |
| Геаэкалагічныя праблемы гідрасферы | 15 |
| Геаэкалагічныя праблемы біясферы | 15 |
| Дэмаграфічныя праблемы | 15 |
| Праблема ўрбанізацыі | 10 |
| Харчовая праблема | 8 |
| Праблема вычарпання мінеральна-сыравінных рэсурсаў свету | 8 |
| Энергетычная праблема | 8 |
| Геапалітычныя праблемы | 10 |
| Рацыянальнае прыродакарыстанне і ўстойлівае развіццё чалавецтва | 8 |
| Заключэнне | 2 |
| Абагульняльнае паўтарэнне | 9 |
| Рэзервовы час | 2 |
| **Усяго:** | 134+2 рэзервовыя гадзіны |

**5. Асаблівасці арганізацыі адукацыйнага працэсу**

 У 2023 годзе было праведзена нацыянальнае даследаванне якасці адукацыі (далей – НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці вучняў, размешчаны на нацыянальным адукацыйным партале: *https://adu.by/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета «Геаграфія» прадугледжвае развіццё здольнасцей выкарыстоўваць веды, уменні і навыкі, якія набываюцца, для рашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу:

камунікатыўны метад уключае наступныя прыёмы: дыскусія, дэбаты, вусная прэзентацыя, публічнае выступленне, выказванне ўласнага пункту гледжання, інтэрв'ю і інш.;

эўрыстычны метад уключае наступныя прыёмы: мазгавы штурм, знаходжанне аналогій, функцыянальны аналіз, эўрыстычныя назірання, эўрыстычныя пытанні і інш.;

метад праектаў уключае наступныя прыёмы: вылучэнне гіпотэзы (меркавання), доказ вылучанай гіпотэзы (меркавання), працяг даследавання і інш.;

праблемны метад уключае наступныя прыёмы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

У адукацыйны працэс мэтазгодна ўключаць заданні, накіраваныя на:

трактоўку вучнямі інфармацыі аб аб'екце, прадстаўленай у тэкставай або графічнай форме;

выдзяленне падобных і адрозных уласцівасцей вывучаемага аб'екта або з'явы;

устанаўленне падабенства (аналогіі) малавывучанага аб'екта з добра вядомым аб'ектам у форме гіпотэзы;

прымяненне прыёму мадэлявання;

фарміраванне ўменняў фармуляваць вывады на аснове наяўных даных;

знаходжанне шляхоў рашэння праблемных жыццёвых сітуацый;

пошук, здабыванне, інтэрпрэтацыю, пераўтварэнне, ацэнку і крытычнае асэнсаванне інфармацыі і г. д.

**Звяртаем увагу**, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце. На аснове вучэбнай праграмы складаецца каляндарна-тэматычнае планаванне, распрацоўваецца паўрочнае планаванне. Мэты і задачы ўрокаў па вывучэнні прадугледжаных вучэбнай праграмай тэм павінны быць арыентаваны на дасягненне патрабаванняў да вынікаў вучэбнай дзейнасці вучняў, указаных пасля кожнага раздзела вучэбнай праграмы.

З мэтай папярэджання перагрузкі вучняў пры выкананні дамашняга задання неабходна строга дазіраваць яго аб'ём, растлумачваць вучням яго змест, парадак і прыёмы выканання. Нявывучаны вучэбны матэрыял, у тым ліку аб'екты геаграфічнай наменклатуры, задаваць на дом недапушчальна. Заданні творчага характару з выкарыстаннем розных крыніц інфармацыі могуць быць прапанаваны для самастойнага выканання дома па жаданні вучняў.

Пры правядзенні кантролю вынікаў вучэбнай дзейнасці вучняў не дапускаецца прад'яўленне да іх патрабаванняў, якія не прадугледжаны вучэбнай праграмай.

Выніковыя практычныя работы могуць быць выкананы ў рамках тэматычнага кантролю.

Да 2024/2025 навучальнага года падрыхтавана серыя вучэбна-метадычных комплексаў (далей – ВМК) факультатыўных заняткаў па фарміраванні функцыянальнай адукаванасці сродкамі праектнай дзейнасці. Поўны пералік ВМК факультатыўных заняткаў размешчаны на нацыянальным адукацыйным партале:*https://adu.by/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы. Вучэбныя праграмы факультатыўных заняткаў па фарміраванні функцыянальнай адукаванасці*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Кожны ВМК факультатыўных заняткаў уключае вучэбную праграму факультатыўных заняткаў, дыдактычныя матэрыялы (дапаможнік для вучняў) і метадычныя рэкамендацыі (дапаможнік для настаўнікаў).

Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html).

Пры падрыхтоўцы да цэнтралізаванага экзамену і цэнтралізаванага тэсціравання рэкамендуецца выкарыстоўваць вучэбную праграму факультатыўных заняткаў «Геаграфія: абагульняльнае паўтарэнне» (2023). Вучэбная праграма факультатыўных заняткаў размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html).

**Асаблівую ўвагу** пры навучанні геаграфіі неабходна звярнуць на фарміраванне ў вучняў уменняў чытаць геаграфічную карту, выкарыстоўваць яе як крыніцу ведаў. Сфарміраванасць картаграфічных уменняў і навыкаў вучняў – адно з патрабаванняў да вынікаў вучэбнай дзейнасці вучняў па вучэбным прадмеце «Геаграфія». Работа з вучэбнымі картамі ў працэсе навучання геаграфіі з'яўляецца абавязковай. З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя і контурныя карты, вучэбныя атласы.

Вучэбныя картаграфічныя выданні неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў і контурных карт (выдадзены РУП «Белкартаграфія»), якія могуць выкарыстоўвацца ў адукацыйным працэсе па вучэбным прадмеце «Геаграфія», размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

Тыраж насценных карт і атласаў фарміруецца з улікам заказаў, якія паступаюць ад структурных падраздзяленняў, што ажыццяўляюць дзяржаўна-ўладныя паўнамоцтвы ў сферы адукацыі. Атласы заказваюцца на кожнага вучня, насценныя карты – з разліку 1 экзэмпляр на ўстанову адукацыі. Тэрмін выкарыстання вучэбных насценных карт і атласаў складае 5–6 гадоў.

У 2024/2025 навучальным годзе актуальнымі застаюцца рэалізацыя ў адукацыйным працэсе **выхаваўчага патэнцыялу вучэбнага прадмета** **«Геаграфія»**, фарміраванне ў вучняў пачуцця патрыятызму, грамадзянскасці, павагі да стваральнай працы як галоўнай умове развіцця беларускай дзяржавы. Рашэнне гэтых задач павінна спрыяць фарміраванню атмасферы міру і згоды ў беларускім грамадстве і напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбнай праграме па вучэбным прадмеце.

Вывучэнне вучэбнага прадмета «Геаграфія» накіравана на фарміраванне якасцей асобы, якія характарызуюць яе здольнасць да актыўнага праяўлення грамадзянскай пазіцыі. Фарміраваць такія якасці рэкамендуецца з дапамогай далучэння вучня да патрыятычнай дзейнасці, прымяняючы актыўныя формы і метады навучання і выхавання (дзелавыя і ролевыя гульні, якія мадэлююць сітуацыі праяўлення грамадзянскай пазіцыі; дыскусіі і круглыя сталы на тэмы патрыятызму і любові да Радзімы; праца з біяграфіямі; напісанне сачыненняў; эсэ). Пры падрыхтоўцы да ўрока педагогу варта надаць асаблівую ўвагу зместу вучэбнага матэрыялу, якое спрыяе фарміраванню ў вучняў патрыятычных пачуццяў.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вывучаемы вучэбны матэрыял павінен прадстаўляць ўзоры маральнасці, патрыятызму, духоўнасці, грамадзянскасці, гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да вывучаемых грамадскіх з'яў, працэсаў. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць вывучаемыя з'явы, працэсы, праявіць уласную маральную, грамадзянскую пазіцыю, выказаць і абгрунтаваць сваё стаўленне да вывучаемага матэрыялу.

Пры вывучэнні геаграфіі мэтазгодна выкарыстоўваць выданні:

«Я – гражданин Республики Беларусь». – Минск: Адукацыя і выхаванне, 2021; 2022; 2023; 2024;

«Гордость За Беларусь. События. Факты». – Минск: Адукацыя і выхаванне, 2022.

Рэкамендацыі па выкарыстанні ў адукацыйным працэсе ўстаноў агульнай сярэдняй адукацыі вучэбнага выдання «Я – грамадзянін Рэспублікі Беларусь» размешчаны на нацыянальным адукацыйным партале*:* [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*.](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)

Улічваючы вялікі **выхаваўчы патэнцыял экскурсій**, значная колькасць экскурсійных аб'ектаў і турыстычных маршрутаў мясцовага значэння, рэкамендуецца прадоўжыць выкарыстанне названай формы работы з улікам прынцыпу тэрытарыяльнай даступнасці. З гэтай мэтай распрацаваны Пералік экскурсійных аб'ектаў і турыстычных маршрутаў, рэкамендаваных для наведвання вучнямі ў рамках правядзення вучэбных, факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Дадзены пералік размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*.](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)

На нацыянальным адукацыйным партале *(*[*https://adu.by*](https://adu.by)*/* [*Галоўная / Электронныя адукацыйныя рэсурсы / Box Apps*](https://boxapps.adu.by/public/index)*)* размешчаны інтэрактыўныя дыдактычныя матэрыялы па вучэбным прадмеце «Геаграфія», якія накіраваны на актывізацыю пазнавальнай актыўнасці вучняў, фарміраванне іх інфармацыйна-камунікацыйнай кампетэнтнасці.

Інтэрактыўныя дыдактычныя матэрыялы могуць быць выкарыстаны на ўсіх этапах працэсу навучання: пры тлумачэнні новага матэрыялу, замацаванні і паўтарэнні вывучанага матэрыялу, ажыццяўленні кантролю за ўзроўнем засваення ведаў і фарміравання навыкаў і ўменняў. Інтэрактыўныя матэрыялы могуць прымяняцца пры арганізацыі індывідуальнай, групавой і франтальнай формаў работы.

У 2023 годзе былі распрацаваны камплекты заданняў па вучэбным прадмеце «Геаграфія» для забеспячэння **дапрофільнай падрыхтоўкі** (VIII–IX класы) і **профільнага навучання** (X–XI класы) на аснове інфармацыйных тэхналогій.

Сутнасць распрацаваных заданняў заключаецца ў засваенні вучнямі інфармацыйных тэхналогій пры вывучэнні вучэбнага матэрыялу па геаграфіі. Заданні будуць спрыяць павышэнню інфармацыйна-камунікацыйнай кампетэнтнасці вучняў; фарміраванню навыкаў выкарыстання інфармацыйных тэхналогій; засваенню новага інструментарыю для выканання практыка-арыентаваных заданняў; развіццю ўменняў, якія дазваляюць абменьвацца інфармацыяй з дапамогай сучасных інфармацыйных тэхналогій.

Распрацаваныя заданні размешчаны на нацыянальным адукацыйным партале ў раздзеле «Профільнае навучанне»: [*http://profil.adu.by*](http://profil.adu.by).

**6. Дадатковыя рэсурсы**

Пры арганізацыі адукацыйнага працэсу можна выкарыстоўваць наступныя інтэрнэт-рэсурсы:

[*https://eior.by*](https://eior.by) – адзіны інфармацыйна-адукацыйны рэсурс;

[*http://maps.adu.by*](http://maps.adu.by) *–* набор інтэрактыўных карт для вучэбнага прадмета «Геаграфія»;

[*http://boxapps.adu.by*](http://boxapps.adu.by) *–* інтэрактыўныя дыдактычныя матэрыялы па вучэбным прадмеце «Геаграфія»;

[*https://www.belstat.gov.by*](https://www.belstat.gov.by/)– афіцыйны сайт Нацыянальнага статыстычнага камітэта Рэспублікі Беларусь;

[*https://www.minpriroda.gov.by*](https://www.minpriroda.gov.by) – афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*http://www.minprom.gov.by*](http://www.minprom.gov.by)– афіцыйны сайт Міністэрства прамысловасці Рэспублікі Беларусь.

**7. Арганізацыя метадычнай работы**

У 2024/2025 навучальным годзе для арганізацыі дзейнасці метадычных фарміраванняў настаўнікаў геаграфіі прапануецца адзіная тэма – **«Павышэнне якасці адукацыі сродкамі вучэбнага прадмета “Геаграфія”, у тым ліку ў кантэксце фарміравання функцыянальнай адукаванасці вучняў»**.

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

На жнівеньскіх прадметных секцыях настаўнікаў геаграфіі рэкамендуецца абмеркаваць наступныя пытанні:

1. Асаблівасці арганізацыі адукацыйнага працэсу па вучэбным прадмеце «Геаграфія» ў 2024/2025 навучальным годзе.

2. Вынікі цэнтралізаванага экзамену па вучэбным прадмеце «Геаграфія»; падрыхтоўка да цэнтралізаванага экзамену па геаграфіі.

3. Аналіз вынікаў работы метадычных фарміраванняў настаўнікаў геаграфіі ў 2023/2024 навучальным годзе. Планаванне работы метадычных фарміраванняў на 2024/2025 навучальны год.

Рэкамендаваныя пытанні для работы метадычных фарміраванняў настаўнікаў геаграфіі на 2024/2025 навучальны год:

фарміраванне функцыянальнай адукаванасці вучняў сродкамі вучэбнага прадмета «Геаграфія»;

удасканаленне матэматычных кампетэнцый вучняў пры вывучэнні геаграфіі;

фарміраванне чытацкай адукаванасці вучняў на аснове геаграфічных тэкстаў;

геаграфічная карта як сродак фарміравання функцыянальнай адукаванасці вучняў;

фарміраванне прыродазнаўчанавуковай адукаванасці пры вывучэнні фізічнай геаграфіі;

практыка-арыентаваныя заданні па геаграфіі як сродак фарміравання функцыянальнай адукаванасці вучняў;

удасканаленне картаграфічных кампетэнцый вучняў з дапамогай праектна-даследчай дзейнасці;

выхаваўчы і развіццёвы патэнцыял урока геаграфіі.

З мэтай забеспячэння ўмоў для развіцця прафесійнай кампетэнтнасці настаўнікаў у Акадэміі адукацыі праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://clck.ru/3AJ8HA*](https://clck.ru/3AJ8HA)*)*.

Навукова-інфармацыйную і арганізацыйна-метадычную дапамогу настаўнікам аказвае часопіс **«География»** (дзяржаўнае прадпрыемства «Выдавецтва “Адукацыя і выхаванне”»). У часопісе асвятляюцца новыя педагагічныя ідэі і падыходы ў выкладанні геаграфіі, публікуюцца вынікі навуковых даследаванняў, алімпіядныя заданні, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.